Foto: FAH

PRIJE desetak dana Željka Markić i njezina udruga U ime obitelji održali su skup prosvjeda protiv pobačaja.



Iako je prema tvrdnjama policije na tom prosvjedu sudjelovalo jedva 7.000 ljudi, Markićka je prozivala medije tvrdeći da namjerno umanjuju broj ljudi koji su sudjelovali na takozvanom "Hodu za život". Tvrdila je da je došlo čak 15.000 ljudi.



Konačna potvrda da je Markić puno precijenila broj ljudi na svom prosvjedu stigla je danas, nakon što je policija potvrdila da je na najvećem prosvjedu u povijesti Hrvatske na glavnom zagrebačkom trgu sudjelovalo preko 25.000 ljudi.



Fotografije govore dovoljno - ako je na današnjem prosvjedu bilo preko 25 tisuća ljudi (prva fotografija), po kojoj je onda logici na Markićkinom bilo čak 15.000 (druga fotografija)?

Tekst se nastavlja ispod oglasa

Dodajmo i kako je policija službeno potvrdila da se samo na Trgu bana Jelačića okupilo preko 25.000 ljudi, a s obzirom da popunjeni Trg ima kapacitet primanja 48.000 ljudi, komentatori se slažu s procjenom kako se u Zagrebu i drugim hrvatskim gradovima ukupno okupilo preko 40.000 ljudi.